CELEX: 62009CA0521
Language: fi
Date: 2011-09-29 00:00:00
Title: Asia C-521/09 P: Unionin tuomioistuimen tuomio (toinen jaosto) 29.9.2011 — Elf Aquitaine SA v. Euroopan komissio (Muutoksenhaku — Kartellit tai muut yhteisjärjestelyt — EY 81 artikla ja ETA-sopimuksen 53 artikla — Monokloorietikkahapon markkinat — Säännöt, jotka koskevat emoyhtiön joutumista vastuuseen tytäryhtiön kilpailusääntöjen rikkomista merkitsevästä toiminnasta — Ratkaisevan määräysvallan tosiasiallista käyttämistä koskeva oletus — Puolustautumisoikeudet — Perusteluvelvollisuus)

19.11.2011   
            
            
               FI
            
            
               Euroopan unionin virallinen lehti
            
            
               C 340/2
            
         Unionin tuomioistuimen tuomio (toinen jaosto) 29.9.2011 — Elf Aquitaine SA v. Euroopan komissio
   (Asia C-521/09 P) (1)
   
   (Muutoksenhaku - Kartellit tai muut yhteisjärjestelyt - EY 81 artikla ja ETA-sopimuksen 53 artikla - Monokloorietikkahapon markkinat - Säännöt, jotka koskevat emoyhtiön joutumista vastuuseen tytäryhtiön kilpailusääntöjen rikkomista merkitsevästä toiminnasta - Ratkaisevan määräysvallan tosiasiallista käyttämistä koskeva oletus - Puolustautumisoikeudet - Perusteluvelvollisuus)
   2011/C 340/03
   Oikeudenkäyntikieli: ranska
   
      Asianosaiset
   
   
      Valittaja: Elf Aquitaine SA (edustajat: asianajajat E. Morgan de Rivery, S. Thibault-Liger ja E. Lagathu)
   
      Valittajan vastapuoli: Euroopan komissio (asiamiehet: A. Bouquet ja F. Castillo de la Torre)
   
      Oikeudenkäynnin kohde
   
   Valitus ensimmäisen oikeusasteen tuomioistuimen (seitsemäs jaosto) asiassa T-174/05, Elf Aquitaine vastaan komissio, 30.9.2009 antamasta tuomiosta, jolla ensimmäisen oikeusasteen tuomioistuin hylkäsi valittajan kanteen, jossa vaadittiin ensisijaisesti monokloorietikkahapon markkinoita koskevaan kartelliin liittyvän EY 81 artiklan ja ETA-sopimuksen 53 artiklan mukaisesta menettelystä 19.1.2005 tehdyn komission päätöksen K(2004) 4876 (lopullinen) kumoamista ja toissijaisesti valittajalle määrätyn sakon kumoamista tai sakon määrän alentamista — Syyttömyysolettaman, seuraamusten henkilökohtaisuutta koskevan periaatteen ja tytäryhtiön kilpailunvastaisen toiminnan lukemista emoyhtiön syyksi koskevien sääntöjen noudattamatta jättäminen — Puolustautumisoikeuksien loukkaaminen ja perusteluvelvollisuuden laiminlyönti
   
      Tuomiolauselma
   
   
               1)
            
            
               Euroopan yhteisöjen ensimmäisen oikeusasteen tuomioistuimen asiassa T-174/05, Elf Aquitaine vastaan komissio, 30.9.2009 antama tuomio kumotaan.
            
         
               2)
            
            
               Komission 19.1.2005 tekemä päätös K(2004) 4876 lopullinen, joka koskee [EY] 81 artiklan ja ETA-sopimuksen 53 artiklan mukaista menettelyä (asia COMP/E 1/37.773 — AMCA) kumotaan siltä osin kuin siinä todetaan Elf Aquitaine SA:n osallistuneen kyseiseen rikkomiseen ja määrätään sen maksettavaksi sakko.
            
         
               3)
            
            
               Elf Aquitaine SA ja Euroopan komissio vastaavat kumpikin omista muutoksenhakuasteessa aiheutuneista oikeudenkäyntikuluistaan.
            
         
               4)
            
            
               Euroopan komissio velvoitetaan korvaamaan ensimmäisessä oikeusasteessa aiheutuneet oikeudenkäyntikulut.
            
         
      (1)  EUVL C 37, 13.2.2010.